***Revenge of the Ninja*** er en amerikansk actionthriller og kampsportfilm fra 1983 regissert av Sam Firstenberg. Filmen handler om en japaner som må flytte fra hjemlandet når flere i hans familie blir myrdet av ninjaer. Han flytter til USA, men der blir han ufrivillig dratt inn i flere mystiske drap som synes å har blitt utført med ninja-metoder. Det ingen vet er at også han er en ninja. Hovedrollen spilles av Sho Kosugi, mens sentrale biroller spilles av Keith Vitali, Virgil Frye og Arthur Roberts.

Filmen regnes som en av de tidligste filmene innen ninja-sjangeren. Den er en selvstendig oppfølger til *Enter the Ninja* (1981) og ble etterfulgt *Ninja III: The Domination* (1985). Det er ingen direkte kobling mellom de tre filmene annet en tematikken.

Handling
--------

Cho Osaki må flykte fra Japan når nesten hele hans familie blir myrdet av ninjaer, personer som er eksperter på orientalsk kampkunst og snikmord. Han reiser til Salt Lake City i USA, hvor han slår seg ned sammen med sin mor og sin eneste sønn. Ved hjelp av sin amerikanske venn og forretningsforbindelse Braden, åpner han et orientalsk kunstgalleri og begynner så smått å legge fortiden bak seg. Men etterhvert viser det seg at noen bruker hans nyåpnede butikk som skalkeskjul for smugling av narkotika. Det viser seg at det er Braden som står bak. Han har forsøkt å gjøre avtaler med den lokale mafiaen om å smugle narkotika fra Japan til USA. Men avtalen har slått feil. Cho oppdager at noe muffens er i gjære i butikken og snart blir han ufrivillig trukket inn i en rekke mord som alle bærer preg av å være utført av ninjaer. Når hans sønn kidnappes innser Cho at han må kjempe sin livs kamp. Det ingen vet er at også han er en ninja. Ikledd en sort heldekkende drakt og bevæpnet med ninjasverd, nedkjemper han mafiaens menn i tur og orden. Til slutt må han møte Braden - som også er en ninja.

Om filmen
---------

*Revenge of the Ninja* innbragte 13 millioner dollar på amerikanske kinoer. Produksjonskostnadene var på rundt 700 000 dollar.

Filmen ble ikke vist på norske kinoer, men den ble utgitt på video av HVC i 1983. Den ble forbudt i 1986.

Rolleliste
----------

* Shô Kosugi ... Cho Osaki
* Keith Vitali ... Dave Hatcher, karateinstruktør
* Virgil Frye ... Politietterforsker Dire
* Arthur Roberts ... Braden
* Ashley Ferrare ... Cathy
* Mario Gallo ... Chifano, mafiasjefen
* Grace Oshita ... Bestemor
* Kane Kosugi ... Kane Osaki
* John LaMotta ... Joe
* Mel Hampton ... Detektiv Rios
* Oscar Rowland ... Enøyd informant
* Toru Tanaka ... Sumo tjener

Referanser
----------

1. ↑  «Revenge of the Ninja (1983) - Box Office Mojo». *www.boxofficemojo.com*. Besøkt 17. mars 2019.
2. ↑
3. ↑  «revenge of the ninja | Norsk VHS.com» **(engelsk)**. Besøkt 17. mars 2019. [*død lenke*]
4. ↑  «Bergens tidende 1984.02.28». *Bergens tidende 1984* **(norsk)**. 28. februar 1984.  Bruk av `|besøksdato=` krever at `|url=` også er angitt. (hjelp)
5. ↑  «"Forbudte" videoer». *VG*. 25. oktober 1986.

Eksterne lenker
---------------

* (en) *Revenge of the Ninja* på Internet Movie Database Rediger på Wikidata

* (no) *Revenge of the Ninja* hos Filmfront Rediger på Wikidata

* (sv) *Revenge of the Ninja* i Svensk Filmdatabas Rediger på Wikidata

* (en) *Revenge of the Ninja* på AllMovie Rediger på Wikidata

* (fr) *Revenge of the Ninja* på Allociné Rediger på Wikidata

* (nl) *Revenge of the Ninja* på MovieMeter Rediger på Wikidata

* (en) *Revenge of the Ninja* på Rotten Tomatoes Rediger på Wikidata

* (en) *Revenge of the Ninja* på Box Office Mojo Rediger på Wikidata